Pravilnikom o uvjetima, opsegu i naknadi za obavljanje poslova utvrđivanja, evidentiranja, nadzora, naplate i ovrhe radi naplate poreza jedinica lokalne i područne (regionalne) samouprave uređuju se uvjeti, opseg i naknada za obavljanje poslova utvrđivanja, evidentiranja, nadzora, naplate i ovrhe radi naplate svih ili pojedinih poreza koji pripadaju jedinicama lokalne i područne (regionalne) samouprave. S obzirom da je Zakon o izmjenama i dopuni Zakona o lokalnim porezima stupio na snagu od 01. siječnja 2025. godine, jedinice lokalne samouprave dužne su uskladiti svoje odluke o lokalnim porezima najkasnije do kraja veljače 2025. godine. **Budući da se ovim izmjenama provodi samo usklađivanje naziva poreza, pri čemu se porez na kuće za odmor zamjenjuje porezom na nekretnine,** izmijenjena odredba ne utječe na prava i obveze poreznih obveznika.

Dakle, ovim Pravilnikom daje se mogućnost jedinicama lokalne i područne (regionalne) samouprave da ukoliko žele, mogu odrediti Poreznu upravu kao nadležno porezno tijelo za utvrđivanje i naplatu njihovih poreza, pri čemu joj pripada i naknada u iznosu 5% od ukupno naplaćenih prihoda.